**Ce-am fost...**

*David*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smulge din mine Tată necredința

Mă ceartă, când cutez să uit.

Să uit că mi-ai salvat cândva ființa...

În brațul Tău puternic m-ai primit.

Căci nu-i comoară mai de preț ca Tine

Ești Împărat, ești Domnul meu Slăvit

Ce am făcut ca să Te-atingi de mine?

Comoara mea, Soarele meu iubit!!

Și ce-am făcut să merit să iubești

Omul nebun, și să-i arăți Izvorul Frumuseții

Ce-am fost de ai putut iubire să-mi nutreşti

Și să îmi scrii numele meu, în Cartea Vieții?